มาร้านนี้ตามวงในเลยครับ ร้านอยู่ในซอยเล็กๆข้างมหาวิทยาลัยบูรพา เข้ามาลึกพอสมควรครับ ป้ายเล็กครับ ลักษณะร้านเป็นเหมือนบ้านคน ที่จอดรถหาตามถนนเล็กๆครับ แต่จะสังเกตได้จากรถจอดเยอะๆแสดงว่าถึงร้านแล้วครับ พอเข้าไปในร้าน ข้างในค่อนข้างใหญ่ครับ เป็นร้านธรรมดาๆ ไม่ได้จัดหรูอะไร เหมือนอยู่ในบ้านของเจ้าของร้านครับ พนักงานก็บริการใช้ได้ครับ ไม่ได้ว้าว เมนูอาหารหลากหลาย ที่สำคัญถูกมากกกก เมื่อเทียบกับคุณภาพครับ

   - ปลาอินทรีย์ทอดน้ำปลา (100.-) ได้ปลาอินทรีย์ทอด 3 ชิ้นครับ ราดน้ำปลามา ทอดใหม่ๆ ร้อนๆ ชิ้นใหญ่ครับ คุ้มค่าสุดๆ ปลาทอดกรอบนอกนุ่มใน ขอน้ำปลาราดได้อีกครับ เยี่ยมสุดๆ จานนี้ให้ A
   - ทอดมันเนื้อปู (100.-) ได้ทอดมัน 8 ชิ้น ลักษณะเหมือนทอดมันปลากราย พอแบ่งขึ้นทอดมันออกมาจะพบเนื้อปูเยอะมาก ไม่เคยเห็นร้านไหนให้ประมาณเท่านี้เมื่อเทียบกับราคาครับ รสชาติเผ็ดร้อนเล็กน้อย อร่อยครับ ให้ A เช่นกัน
   - หมึกไข่ต้มน้ำมะนาว (100.-) เป็นหมึกไข่ใส่ถ้วยนะครับ ถ้าใส่เป็นหม้อไฟก็จะราคาสูงกว่านี้ครับ รสชาติออกเปรี้ยวครับ เผ็ดไม่มาก ใช้ได้ครับ ปลาหมึกได้เยอะพอสมควรครับ อร่อยใช้ได้ แต่ยังไม่ว้าวครับ ให้ B+

รสชาติ A
ราคา A
บรรยากาศ B
บริการ B
สะอาด B